JohanHeinsen/ENO huggingface dataset:
Lolland-Falsters Stifts-Tidende, 1843-07-20
Udenlandske Efterretninger. Jndtil den 10de de havde man i Paris ikke modtaget nogen væsentlig nyere Efterretning fra Krigsskuepladsen i Spanien, end de af os sidst meddeelte. Grunden hertil synes deels at være, at Postgangen i de nordlige spanske Provindser er afbrudt formedelst Opstanden, deels at Espartero efter sin Sædvane saavidt muligt holder sine Planer og Foretagender hemmelige. For Øieblikket er derkun 9 Provindser af 48, som slet ikke have taget Deel i Opstanden, og af de større Stæder ere endnu kun Madrid, Saragossa og Cadix forblevne Regenten troe, men selv i disse er de Misfornøiedes Antal meget stort og de ville neppe længe undlade at følge det almindelige Exempel. Et i Toulouse udkommende Blad indeholder et Brev fra Spanien, hvorefter Fæstningen Montjuich ved Barcelona var bleven overgivet til Jnsurgenterne, og den tappre Commandant Schaleco havde søgt Tilflugt paa et fransk Dampskib. Men denne Efterretning maa endnu meget betvivles. Det er et mærkværdigt og glædeligt Særkjende ved den nærværende Opstand, at det endnu paa intet Punct er kommet til nogen betydelig Blodsudgydelse, saa at Kampen mellem de mod hinanden staaende Feldtherrer meere ligner et Spil end en Borgerkrig: Enhver søger at forstærke sig og at vinde Befolkningens Stemning for sig saa meget som muligt; men den, som føler sig svagest, trækker sig uden Modstand tilbage og Forfølgeren indskrænker sig til at afskære sin Modstanders Forbindelser og bevæge hans Soldater til at forlade ham, og endnu er der under hele Opstanden ikke forefaldet noget egentligt Slag i hele Landet. Efter al Sandsynlighed har Espartero udspillet sin Rolle, og det Høieste han endnu kan haabe, er at slippe uskadt bort fra det Land, som han unægtelig under Kampen mellem Christine og Don Carlos har reddet fra Despotier, men som han vilde beherske næsten uindskrænket uden at besidde Evne eller Villie til at gjøre Folket lykkeligt. Saalænge Kampen alene er rettet mod det bestaaende og mod Regentens Person, hersker en sjelden Enighed mellem Spanierne, men det bliver desværre stedse meere klart, at denne Enighed truer med at ophøre, saasnart Seiren er vunden, og Opgaven bliver at opbygge noget Nyt i Stedet for det Afskaffede, samt at Frankrig og England, som stedse have anstrængt sig for at vinde Jndflydelse og Fordeel i Spanien, sikkert ville benytte sig af Forvirringen til at blande sig i Landets Anliggender. Man paastaaer saaledes, at den engelske Regjering allerede af al Magt arbeider paa at sætte en Plan igjennem til at forlige de stridende Partier. Denne Plan skal gaae ud paa, at Dronning Jsabella skulde formæles med en coburgsk Prinds og strax erklæres myndig, hvorved Esparteros Regentskab ophørte. Ministeriet Lopez skulde da atter indsættes og en overordentlig Cortes forsamling sammenkaldes for at bekræfte disse Foranstaltninger og udstede en almindelig Amnesti.
Lolland-Falsters Stifts-Tidende, 1843-07-20
Man beretter ogsaa, at 2 engelske Linieskibe ere afgaaede til Malaga. De spanske Regjeringsblade, som endnu af al Magt forsvare Regentens Sag, tale i et saa ophidset og bittert Sprog mod Frankrig, at deres Artikler ere nær ved at ligne Krigserklæringer. De beskylde den franske Regjering forat have bidraget til at fremkalde Opstanden og paa mange Maader at have givet den Understøttelse og Næring, og den spanske Gesandt i Paris skal i sine Samtaler med Guizot istemme samme Sprog, og deri for en Deel understøttes af den engelske Gesandt. En spansk Correspondent giver følgende Liste over de vigtigste Partier, som nu sønderslide det ulykkelige Land, og af hvilke de fleste ikkun synes enige, saalænge de have et Eneste at bekæmpe: Carlisterne sætte sig op mod Ferdinands sidste Villie og ville have Dons Carlos til Konge; Absolutisterne længes efter en uindskrænket Konge, den hellige Jnqvisition og den hellige Hermandad; Christinerne anerkjende Kong Ferdinands Testament og holde paa Dronning-Moderens Regentskab; Esparteristerne ville have Esparteros Regentskab indtil 10de October 1844. Avacuchos vilde Espartero som Konge netop være tilpas; Moderados vide ikke selv, hvad de ville; Exaltados er det blot om at gjøre, at faae Tingene omstyrtede, at vække Forvirring, der komme da, hvad der vil; Fueristerne ville have en Forbundsregjering, saa at hver Provinds skal have sine egne Stænder; de hade især Toldsystemet, og Forfatningen af 1812 staaer hos dem høit i Ære. Jmidlertid lider denne Fremstilling vistnok af Eensidighed; det almindelige Bifald, hvormed Ministeriet Lopez blev hilset overalt i Spanien, og den Forbittrelse, som overalt reiste sig ved dettes voldsomme og ubegrundede Bortfjernelse, beviser, at de maadeholdne Liberale, som ønske fornuftige Reformer og en stadig Udvikling i Frihed og Oplysning under Constitutionens Varetægt, at kort sagt de sande Patrioter ere saa overveiende i Tal og i Kraft, at man endnu tør haabe, at de ville forebygge eller beseire de Forvirringer, som hine Partier stræbe at bringe over deres Fædreland.
Lolland-Falsters Stifts-Tidende, 1843-07-20
J England beskjæftige de irske Anliggender endnu bestandig den offentlige Opmærksomhed, og Udsigterne til et lykkeligt Udfald af O'Connels Bestræbelser blive stedse bedre. Den overordentlige Bevægelse, hvori denne Mand veed at holde det ulykkelige Jrlands Befolkning, og som han alene formaaer at holde inden Lovlighedens Grændser, vækker stedse større Frygt og Agtelse i England og synes efterhaanden at aabne saavel Parlamentets som Folkets Øine for Nødvendigheden af at lade Jrland vederfares Retfærdighed. Saaledes forberedes nu paa forskjellige Steder i England, efter Jrlændernes Exempel, talrige Folkeforsamlinger, hvori denne Sag skal drøftes, og hvorfra Petitioner til Gunst for Jrlænderne skulle udgaae. Man har talt meget om, at den Uenighed, som øiensynlig finder Sted mellem Peels og nogle af hans Collegers, navnlig Lord Aberdeens, Anskuelser og Bevægelsen i Jrland, skulde fremkalde en Ministerforandring, og skjøndt det ministerielle Blad Standart modsiger dette, synes det dog nødvendigt, at nogle af Ministrene enten maae tilbagekalde deres mod Jrland fjendtlige Yttringer, som ikke blive tilstrækkelig understøttede af Parlamentet, eller og saa tage deres Afskeed.
Lolland-Falsters Stifts-Tidende, 1843-07-20
Provindsialstænderne i den preussiske Rhin provinds have atter beskjæftiget sig med Pressens fortrykte Tilstand. Næsten alle Stæder i Provindsen havde indgivet Petitioner og Trykkefrihed med meget talrige Underskrifter; af de 11 Medlemmer, hvoraf den derover nedsatte Comitee bestod, havde de 9 erklæret sig for en ubetinget Trykkefrihed, de 2 derimod for udvidet Censur. Men uagtet Folkets Ønske saa bestemt var udtalt og saa kraftigt understøttet, lykkedes det dog ikke at opnaae den Majoritet i Forsamlingen, som var nødvendig til Jndgivelsen af et Andragende derom Ved Afstemningen vare nemlig 46 for og 26 mod Forslaget, men da den lovlige Majoritet er 3/4 af de Stemmende, fattedes 2 i dette Antal.
Lolland-Falsters Stifts-Tidende, 1843-07-20
AVERTISSEMENTS.
Lolland-Falsters Stifts-Tidende, 1843-07-20
Dødsfald. For deeltagende Slægtninge og Venner hekjendtgjöres, at min sal. Mands Broderdatter, vor antagne kjære og elskelige Datter, Ane Margrete Nissen, efter flere Aars tiltagende Brystsvaghed og især i de sidste 14 Dage udstandne smertelige Lidelser, i Fredags den 14de Juli fik udstridt og indgik til den Himmel hvor ingen Lidelse er mere, i hendes unge Alders 19de Aar. Buderupgaard den 15de Juli 1843. F. C. sal. Nissen, Det elegante og hurtigseilende Dampskib König Christian VIII.
Lolland-Falsters Stifts-Tidende, 1843-07-20
Capitain Sunde, vedbliver fremdeles sine ugentlige Farter mellem Flensborg og Kjøbenhavn, og saaledes anløbende Gaabense: paa Touren til Kjøbenhavn hver Fred. Form. Kl. 10 a 11, til Flensborg hver Tirsd. Midd. Kl. 12. Taxten er lige med "Caroline Amalies."
Lolland-Falsters Stifts-Tidende, 1843-07-20
Det bemærkes, at dette Skib ikke oftere gjør Touren til Fredericia, men blot til Kjøbenhavn; samt at det alene befordrer Passagerer og deres Gods. Jndskrivning skeer indtil Kl. 10, hver af ovennævnte Dage hos Gaabense Befordringscontoir. Arnkiel. Lollands Spare- og Laanekasse.
Lolland-Falsters Stifts-Tidende, 1843-07-20
At Contoiret for Lollands Spare- og Laanekasse Tirsdagen den 25de d. M. er lukket, bekjendtgjøres herved. Nakskov den 18de Juli 1843. Directionen.
Lolland-Falsters Stifts-Tidende, 1843-07-20
Ønskes tilleie. 2 a 3 Værelser med Tilbehør ønskes til Leie snarest muligt anviste til førstkommende Flyttedag. Det Nærmere erfares i Stuen hos Smedemester Bendsen. Undertegnede, der om 8 a 10 Dage ankommer til Maribo, forfærdiger samt indsætter kunstige Tænder i alle Genres, der fuldkommen erstatte de Tabtes Nytte. Tillige reengjör, ud trækker og plomberer jeg Tænder, samt indsætter Guldganer. Mit Logis er paa Gjæstgivergaarden. V. F. G. Heins, autoriseret Tandlæge.
Lolland-Falsters Stifts-Tidende, 1843-07-20
En Barnevogn ønskes tilkjøbs. Adressecontoiret afhandler det Fornødne med Sælgeren.
Lolland-Falsters Stifts-Tidende, 1843-07-20
Nykjøbing. J Dag er igjen arriveret, hvide franske lange Dame=Handsker, saavel som Silke a jour Ditto. M. C. Mackeprang.
Lolland-Falsters Stifts-Tidende, 1843-07-20
Auction. Løverdagen den 5te August førstkommede om Formiddagen Kl. 10, bliver efter Skifterettens Begjæring opbuden til Bortsalg ved en eneste Auction, den Dr. og Biskop Rasmus Møllers Stervboe tilhørende Gaard, Matr. N. 35 i Maribo Østergade og Jordlodden No 35 i Byens Nørremark. Gaarden bestaaer af: a. Forhuus 18 Fag Egebindingsværk, indrettet til Beboelse med 9 Jernkakkelovne; b. en grundmuret Bygning i Gaarden, 7 Fag, 2 Etager høi, indrettet til Beboelse med 6 Jernkakkelovne; c. Sidehuus 6 Fag Muur og Bindingsværk, indrettet til Bryghuus med en indmuret Kobberkjedel, d. Sidehuus 3 Fag lignende Bygning indrettet til Hønsehuus; c. Sidehuus 4 Fag, indrettet til Vognskuur og Brændehuus; f. Staldbygning i Baggaarden, 14 Fag, hvori tillige Loe og Lade; F. Grund, brolagt Gaardsrum med Vandpost og en temmelig stor Hauge med endeel gode Frugtræer. Samlige Bygninger ere belagte med Tegltag. Jordlod 2 Tdr. Land geometrisk Maal. Auctionen den udgjør 8 1/2. afholdes i bemeldte Gaard og Salg af Eiendommen forsøges deels samlet deels saaledes, at Jorden ikke følger med Gaarden. Hvilket herved bekjendtgjøres. Mariboe Byfoged Comptoir, den 12te Juli 1843. C. A. Møller.
Lolland-Falsters Stifts-Tidende, 1843-07-20
Tirsdagen den 1ste August førstkommende, Formiddag Kl. 10 slet, lader Gaardmand Jens Bødker, udflyttet fra Nørre Alslev, ved offentlig Auction bortsælge endeel Rug, Byg, Hvede og Hvedemeel, hvide Ærter, et Chatol, en Jern Vindovn, nogle Ege og Askeplanker, en Holsteensk Vogn, nogle gode parrede Heste, noget Qvæg, 3 fede Sviin og nogle Grisesøer, endeel Smedeværktøi samt et Parti godt røget Flæsk, imod Credit til dette Aars Mortensdag, hvilket herved bekjendtgjøres. Nykjøbing den 16de Juli 1843. Pontoppidan. Ved en eneste Auction, som nærmere vil blive bekjendtgjort, og som vil blive afholdt i den sidste Halvdeel af August Maaned d. A., agter Gaardeier Schrøder paa Bottøe at bortsælge sin der beliggende nyopbyggede Udflyttergaard, der staaer for Hartkorn Ager og Eng circa 6 Tdr. med et Jordtillæg af 190 Tdr. Land, hvoriblandt en Deel fortrinlig Engbund. Samme Eiendom kan erholdes tilkjøbs underhaanden, dersom man behageligst henvender sig forinden Auctionen til Undertegnede. Nykjøbing den 17de Juli 1843. C. Matzen. Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kbd. Wulff i Stubbekjøbing og Færgeforpagter Arnkiel i Gaabense.
Lolland-Falsters Stifts-Tidende, 1843-07-22
Lollands Falsters Tvende. Stift. Redigeret, trykt og udgivet af W. F. Laub i Nykjøbing. 2. Juli. Løverdagen den 2 No 83.
Lolland-Falsters Stifts-Tidende, 1843-07-22
For at ende denne festlige Dag paa en festlig Maade var det foranstaltet, at det Beckerske Selskab i Oringe Skoven paa Foreningens Dandse plads opførte Eventyret i Rosenborg Have; hvorefter Overkrigscommissair Høegh Guldberg gav et brillant Fyrværker til Fordeel for Byens Asyl. Munter Dands afsluttede Dagens Høitidelighed.
Lolland-Falsters Stifts-Tidende, 1843-07-22
Fra Vordingborg reiste Deres Majestæter til Møen, hvor de, som af Reiseplanen er bekjendt, behagede at opholde sig den 18de og 19de Stubbekjøbing d. 20. Julii. Denne Dag, paa hvilken vi have nydt den Lykke at have Deres Majestæter Kong Christian den Ottende og Dronning Caroline Amalie i vor Midte, vil blive en for vor lille Bye uforglemmelig Dag: Uagtet det havde regnet den største Deel af Formiddagen havde dog en overordentlig Mængde Mennesker fra Byen og Landet forsamlet sig paa Havne pladsen og Strandbredden, for med Glædesyttringer at modtage Kongeparret, ligesom de til Stranden stødende Haver vare fyldte med Folk af begge Kjøn af alle Stænder. Alle Skibe i Havnen og paa Rheden flagede og paa Brohovedet var anbragt paa 2 festlig smykkede Forhøininger begge Majestæternes Navnetræk af Rundjern, omvunden med frisk Grønt, ligesom Kronerne tillige smagfuldt vare prydede med Roser og andre Blomster. Klokken omtrent 11 opklaredes Himlen, Regnen ophørte og afløstes af det yndigste Veir med en let Kuling. det samme saaes det kongelige Dampskib Ægir Opseiling. Jdet Dampskibet passerede Hans Kongelige Høihed Kronprindsens paa Rheden liggende Lyst kutter blev fra samme givet Kongesalut, som afløstes af en lignende Salut fra Havnen. Da det kongelige Dampskib nærmede sig Skibsbroen - Stiftets yderste Grændse – hvor Stiftamtmanden, Biskoppen med de øvrige geistlige og verdslige Embedsmænd fra Byen og Omegnen, Borgerrepræsentanterne og Havnecommissionen, saavelsom de Damer. der vare bestemte til Cour, havde forsamlet sig udbrød Forsamlingen i et Længe leve for Deres Majestæter, der ledsagedes af et 9 Gange gjentaget Hurra, som uafladeligen gjentoges af den øvrige forsamlede Menneskemasse, medens de høie Gjæster passerede Broen.
Lolland-Falsters Stifts-Tidende, 1843-07-22
Da Byfogedcontoiret, der ellers tjener til Raadstuelocale, idag maatte afbenyttes til andet Brug, saa havde Major Koch indrømmet et Locale i sin Gaard til at eftersee Embedsmændenes Protocoller i. De Tilstedeværende forbausedes over den ualmindelige Sagkundskab, som Hs. Majestæt ved dette Eftersyn lagde for Dagen.
Lolland-Falsters Stifts-Tidende, 1843-07-22
En eventuel Raadhuusplads, skjænket Byen ved Gavebrev af 14 Mænd af Borger= og Embedsklassen, blev derefter taget i allernaadigst Eftersyn, og Kongen bifaldt opmuntrende at et Raadhuus opførtes paa denne Plads lige for Torvet. Brandcorpset, anført af dets Jnspecteur Hr. Kjøbmand og Borgerrepræsentant Wulff, inspiceredes og tilkjendegaves Hans Majestæts Tilfredshed. Skole bygningen, Arresterne og Fattighuset, behagede det ogsaa Hans Majestæt at tage i Øiesyn, og vi ville haabe, at dette Eftersyn vil bidrage til at de Mangler, hvoraf disse offentlige Jndretninger lide, snarere end ellers ville blive afhjulpne. Vort lille smukke Borgercorps under Anførsel af Hr. Capitain Scheel afgav Ærevagt under Deres Majestæters Ophold her, og i de Gader, gjennem hvilke Allerhøistsamme passerede, vare flere Huse festligt smykkede, ligesom det kongelige Navnetræk paa de offentlige Bygninger var omvundet med Krandse af Egeløv.
Lolland-Falsters Stifts-Tidende, 1843-07-22
Efter at Hans Majestæt endnu havde givet privat Audiens til dem som ønskede det, forlode vor høitelskede Konge med vor blide og fromme Dronning vor Bye, ledsagede af Jndvaanernes forenede Ønsker og Bønner for Deres Fremtids Lykke. Vi have aldrig for havt noget Kongepar i vor Midte; men aldrig havde vi troet det muligt foren Konge og Dronning saaledes at kunne fængsle Alles Hjerter til sig som vi idag have havt umiskjendelige Prøver paa Gud ledsage Dem paa alle Deres Veie!!! Nykjøbing den 22de Juli 1843. Deres Majestæter Kongen og Dronningen ankom hertil Byen fra Corselitze i Torsdags Aftes Kl. 11 1/2, og modtoges ved Jndkjørselen, hvor en smagfuldt oplyst Æreport var opreist, af Borgermesteren, Justitsraad Møller, tilligemed Byens Borgerrepræsentanter. Under vedholdende Jubelraab af den særdeles talrigt forsamlede Mængde gik Toget igjennem den illuminerede By til Stiftamtmandens Bolig paa Torvet, hvor Borgervæbningen paraderede, og hvor Byens Embedsmænd og en Deel af Omegnens Honoratiores vare forsamlede, hvilke det behagede Deres Majestæter at lade sig forestille. Jgaar behagede det Hans Majestæt at modtage Cour af Amtsraadets Medlemmer samt af Falsters Geistlighed og Sogneforstanderskaber, hvorpaa Hs. Majestæt bivaanede en Høitidelighed paa Cathedralskolen, besaae Hospitalet, det Wichfeldtske Enkehuus og Borgerskolen, hvis Elever bleve examinerede i Religion og de fremlagte Prøveskrifter toges i Øiesyn. Derfra kjørte Hs. Maj. til Havnen, hvor Skibene vare festligt smykkede med Grønt og Flag, og hvor Sømændene udførte en Sang ledsaget af blæsende Jnstrumenter, efter hvis Slutning under Kanon salver et flere Gange gjentaget Hurra lød, hvilket Hs. Maj. besvarede med et Hurra for gamle Danmark samt for Søfart og Handel. Hs. Maj. besaae nu Hr. Sidenius's Skibsværft, hvorHan underholdt sig med Skibsbygmesteren Hr. Dresler, derefter blev Birkets Arresthuus, Hr. Bruuns Jernstøberi, Asylet og Fattighuset beseet.
Lolland-Falsters Stifts-Tidende, 1843-07-22
Efter Taffelet behagede det Hs. Maj. iaftes at modtage en Deputation, der udbad sig Tilladelse til at bringe Deres Maj. et Fakkeltog, hvilket Hs. Maj. fra et Vindue behagede at tage i Øiesyn. Efter Afsyngningen af en i denne Anledning forfattet Sang, lød et flere Gange gjentaget Hurra for Deres Majestæter og for Kronprindsen, der desværre ikke har kunnet opfylde vort Ønske om at see ham som vor Gjæst i disse festlige Dage. Hans Maj. takkede i de huldrigste Udtryk og med den Ham egne klangfulde og stærke Stemme den forsamlede Mængde for den Hengivenhed, der af Nykjøbings Jndvaanere vises Ham, og ønskede at vi som Han altid maatte erkjende, at her er godt at være. Hendes Majestæt Dronningen var desværre ved Upasselighed forhindret i at være Vidne, til denne smukke Scene; men vi nære det Haab, at den Hvile, Hun idag vil nyde her, idet Hendes Majestæt ikke gjør Reisen med til Saxkjøbing og Nysted, vil have den bedste Virkning paa Hendes befindende, og at vi imorgen skulle have den Glæde, at see Begge Deres Majestæter bivaane Ballet, der er arrangeret i Anledning af Deres Nærværelse.
Lolland-Falsters Stifts-Tidende, 1843-07-22
Folkebladet har begyndt en Artikel og Finants regnskabet 1841 og Budgettet 1843, hvori findes Følgende: At dette Resultat (Overskud af 2 Millioner) er særdeles tilfredsstillende, kan ti Andet end erkjendes. Det maa ogsaa bemærkes, at de fleste Collegier have viist en høist priisværdig og heldig Bestræbelse efter at holde sig Budgetterne mere efterrettelige, hvad enten dette saa er skeet af egen Drift eller fordi de vare under en høiere Jndflydelse.
Lolland-Falsters Stifts-Tidende, 1843-07-22
I Anledning af en i Fædrelandet sidstafvigte November Maaned optagen Artikel: Commissarius og den constitutionelle Sag, anlagdes ifjor en Presse sag mod Bladets ansvarhavende Redacteur J. A. Hansen. J denne Sag, hvori Prøveprocurator Beyer beskikkedes til Actor og Procurator Balthazar Christensen overtog Tiltaltes Forsvar, har Hof- og Stadsretten den 18de d. M. frifundet Redacteuren, men paalagt ham Actionens Omkostninger. (Berl. Tid.)
Lolland-Falsters Stifts-Tidende, 1843-07-22
Udenlandske Efterretninger. Opstanden i Spanien har nu ogsaa udbredt sig langs med den portugisiske Grændse, da den høist vigtige Grændsefæstning Badajoz og de øvrige Stæder i Estremadura have erklæret sig for Bevægelsen ligesom tidligere Grændsestæderne i Andalusien og Leon. Saaledes er Espartero nu ogsaa udelukket fra den Tilflugt at kaste sig ind i Portugal, og han har kun Valget imellem Overgivelse og Seier; men til det Sidste bliver Udsigten med hver Dag mindre. Narvaez har med Held undsat det af Regentens Tropper beleirede Terne hvorved en Deel af Beleirerne under Enna gik over til ham; han drog derpaa til Daroca for at hindre Regentens Forening med Zurbano og Se- ogne. Denne Forening skulde finde Sted i Utiel, hvor Esparteros Fortrav allerede befandt sig. Seoane ankom den 8de til Sarogossa forfulgt af Opstandstropperne fra Catalonien, som nu er aldeles befriet, ikkun Fæstningen Montjuich holder sig, men Commandanten Schaleco har erklæret, at han ligesaalidt vil overgive det til Regjerings tropperne som slutte sig til Opstanden, og at han vil blive neutral indtil det endelige Udfald af Kampen, og da overlevere denne vigtige Plads til det seirende Parti. Madrid trues nu fra alle Kanter, hvorfor man har talt om, at Dronningen med Regieringspersonalet skulde forflyttes til Cadix, men Dronningens Formynder, Arguelles har paa det Bestemteste modsagt denne Formodning. Hovedstaden er erklæret i Beleiringstilstand, og alle vaabendygtige Mænd fra 18 til 60 Aar ere kaldte til Fanerne. Man fortalte den 15de i Paris, at Espartero i Ocanna var indesluttet paa alle Sider og havde opgivet alt Haab, hvorfor han havde tilbudt at nedlægge Regjeringen og begive sig til Vestindien, men at hans Fjender ikke vilde modtage noget Tilbud og truede hans Frihed og Liv. Dog mangler dette Rygte endnu al Hjemmel. - Provindsialdeputationen og Statsraadet i Madrid har udstedt et høitideligt Manifest til Nationen, hvorden franske Regjering offentlig beskyldes for at være den egentlige Anstifter af den nærværende Opstand. Dette Skridt synes at vidne om den største Fortvivlelse, da det maatte betragtes som en Krigserklæring mod Frankrig, dersom det lykkedes Espartero at betvinge Opstanden. Regjerings bladene gaae endnu langt videre og overøse Lud vig Philip med de groveste Skjældsord og Forbandelser.
Lolland-Falsters Stifts-Tidende, 1843-07-22
Den 14de Juli, som var den 54de Aarsdag efter Bastillens Erobring ved den franske Revolutions Udbrud, fandt flere store Processioner til Julisøilen Sted i Paris. Politiet havde befrygtet Uordener og derfor truffet overordentlige Sikkerheds foranstaltninger, men Alt gik til med den ønskeligste Rolighed og Orden. Samme Dag holdtes et stort democratisk Festmaaltid til Gunst for Agitationen Jrland, hvori flere Deputerede (af yderste Venstre.) Medlemmer af det franske Academi, Journalister, Officierer ved Nationalgarden o. s. v. deeltoge. Den blev udbragt Skaaler og holdt Taler og tilsidst foranstaltet en Subscription til Bedste for O'ConnelsBestræbelser, hvortil en betydelig Sum allerede blev tegnet af de Tilstedeværende. – Fra Algier meldes at Abdel Kader har været meget nær ved at fald i Franskmændenes Hænder, da hans Leir og Natten blev overrumplet af Oberst Gery, hvorved 200 Araber faldt, 145 bleve tagne til Fange, og en Deel Heste og Flinter gjort til Bytte. Emirens berømte Hest, Ørkenens Fugl, blev skudt under ham, og han blev kun frelst ved sine troe Mænds Opoffrelse, da de dækkede ham med deres Legeme og lode sig nedhugge, medens han slap bort paa en anden Hest. Gudstjenesten, der bivaanes af Deres Majestæter begynder imorgen Kl. 10. Hs. Høiærværdighed Biskoppen, prædiker.
Lolland-Falsters Stifts-Tidende, 1843-07-22
AVERTISSEMENTS. Nylig er udkommen: Christelig Huus=Postil, indeholdende Prædikener paa Aarets Søn- og Festdage, af Albert Leth. Sognepræst for Middelfart og Caus lunde Menigheder. 1ste Deel 350 S., 2den Deel 366 S. stor Octav. Begge Dele, hvormed Værket er complet, koster elegant indbunden i et Bind 3 Rbd. 3 Mk. At sige Noget til Anbefaling for disse herlige Prædikener vilde være overflødigt. Deres eget Værd ville skaffe dem talrige Læsere, og enhver oprigtig Christen vil i samme finde en sand Trøst og Opbyggelse.
Lolland-Falsters Stifts-Tidende, 1843-07-22
Skriftet faaes i de fleste Boghandlinger i Danmark, Nykjøbing paa Falster hos Berggreen og Madsen i Mariboe hos Giegengack, i Nakskov hos Thierry og i Odense hos Forlæggeren S. Hempel.
Lolland-Falsters Stifts-Tidende, 1843-07-22
Ønskes tilleie. 2 a 3 Værelser med Tilbehør ønskes til Leie snarest muligt anviste til førstkommende Flyttedag. Det Nærmere erfares i Stuen hos Smedemester Bendsen. Lollands Sparekasse.